Nemme LaTeX tabeller

  Æren for denne guide går til Andreas Nørgård Larsen fra kurset i 2012, der fandt denne smarte metode til brug med OpenOffice.

Tabel til LaTeX vha. OpenOffice
Fordelen ved denne metode er, at man kan lave besværlige tabeller (som set på tabel 1) nemt og hurtigt med noget så smart som en brugerflade og så få det hele konverteret til grim og uoverskuelig LaTeX-kode.

Fremgangsmåde
Download Calc2LaTeX (se nedenfor for detaljer), og lav så din tabel i OpenOffice og marker den (se figur 1). I fanebladet trykker du nu Funktioner &rarr; Makroer &rarr; Udfør Makro... (vindue popper frem) &rarr; Mine makroer &rarr; Calc2LateX &rarr; Calc2LateX &rarr; Main. Tryk så udfør. Tast de informationer du lyster. Husk at tryk: "Replace Reserved Words" off, hvis du har lavet LaTeX-kode i din tabel. Tryk så "convert" og en LaTeX-kode vil komme i et nyt vindue. Denne kode kan du så kopiere til din LaTeX-editor.

Vejledning til at downloade makroen

 * Download en Calc2LaTeX fil til computeren og gem den et sted (husk placeringen).
 * Gå ind i OpenOffice Regneark (kaldes også Calc).
 * I fanebladet tryk Funktioner &rarr; Makroer &rarr; Adminstrer makroer &rarr; Open Office.org Basic. Et vindue popper op.
 * Klik på knappen Adminstration...
 * Klik på fanebladet Bibliotek i toppen af vinduet.
 * Under Placering vælg "Mine makroer og dialoger".
 * Klik på importer...
 * Dobbeltklik på den netop downloadede fil. Den kan f.eks. hedde noget i retningen af “script.xlp”. Men de kan sikkert hedde noget forskelligt.
 * Nu skulle der gerne stå Calc2LaTeX sammen med Standard i feltet bibliotek.
 * Luk nu vinduerne og glæd dig over at makroen er indstillet.